|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs)  |

|  |  |
| --- | --- |
|  БРОЈ: 136-404-190/2018-03 |  ДАТУМ: 24.09.2018. године |

Управа за капитална улагања Аутономне покрајине Војводине спроводи отворени поступак јавне набавке услуга – **Израда техничке документације за изградњу брзе саобраћајнице државног пута IБ реда број 12 (Нови Сад-Зрењанин) и државног пута IБ реда број 13 (Зрењанин-Борча) – Војвођанско П,** број јавне набавке 136-404-190/2018-03, а за коју су Позив за подношење понуда и Конкурсна документација објављени на Порталу јавних набавки дана, 28.08.2018. године. Заинтересованa лицa су дана, 20.09.2018. године и 22.09.2018. године доставила Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питање како следи:

**Питање 1:**

У Конкурсној документацији, у делу ДОДАТНИ УСЛОВИ – под тачком 4.2., стр. 123-124 КД, тражи се да понуђач “поседује или да има право располагања на лабораторију акредитовану од стране Акредитационог тела Србије”, у обиму акредитације који је даље наведен.

Молимо вас да нам одговорите да ли признајете да понуђач може да поседује или има право располагања лабораторије која је акредитована од акредитационог тела у иностранству, те ако признајете молимо вас да измените Конкурсну документацију у том погледу, као и да прецизирате опис обима акредитације, у складу с тим.

**Одговор Наручиоца:**

За Наручиоца је прихватљиво да потенцијални понуђач поседује или да има право располагања лабораторије која је акредитована од стране националног акредитационог тела потписник мултилатералних споразума на нивоу ЕА, IAF -а и ILAC -а.

У том делу Конкурсна документација ће бити измењена.

**Питање 2:**

У тачки 2032 Пројектног задатка (3. Закони, прописи и стандарди) сте навели да је будући пројектант у обавези да користи важећу законску регулативу, где сте између осталих прописа навели "Закон о безбедности саобраћаја на путевима (Сл. гласник РС бр. 41/09, 53/10, 101/11, 32/13-УС, 55/14, 96/15- др. закон и 9/16 - одлука УС)". Како наведена верзија Закона није важећа, а да при томе важећа верзија садржи суштинске измене које су од значаја за израду предметног пројекта, молимо вас да појасните да ли при изради пројекта треба да се користи регулатива која није на снази, односно верзија Закона о безбедности саобраћаја коју сте навели?

**Одговор Наручиоца:**

Наручилац прихвата сугестију потенцијалног понуђача и у том делу ће Конкурсна документација бити измењена.

КОМИСИЈА ЗА ЈАВНУ НАБАВКУ

БРОЈ 136-404-190/2018-03